Title: +038=253.002-BP001T_04-Proplan Multi avrettingsmasse Hey'di - Produktdatablad.pdf
Utblanding - Bruksmåte Produktet er beregnet for utlegging med pumpebil eller annet kraftig automatisk blandeutstyr. Vannmengden stilles inn på 18-20 % vann. Ved flytprøving skal det kontrolleres at produktet er homogent og ikke ”skyter” vann. Utflyting skal være maks 225 mm med Hey’di Flytring (67x30mm). Begynn alltid sparkling med en minimumsmengde med vann og øk gradvis til riktig konsistens oppnås. For mye vann i massen reduserer fastheten og øker herdetiden betraktelig, i tillegg øker faren for separasjon, økt krymp og dårlig overflate. Underlaget bør nivelleres før sparkling. Dette gir et mer effektivt forbruk samtidig som evt. høydepunkter fanges opp. Legg ut massen kontinuerlig i strenger på max. 10 meter. Hver ny streng legges litt inn i den forrige slik at massen hele tiden flyter samme vei. Bruk Hey’di Stenglist for oppdeling av gulvet, og Hey’di Nivå- pinner for å markere sparkelhøyden.